Roberto Di Matteo

Roberto Di Matteo (s. 29. toukokuuta 1970 Schaffhausen, Sveitsi) on italialainen jalkapallovalmentaja ja entinen pelaaja. 

 Ura pelaajana 

Di Matteo syntyi Sveitsissä, mutta hänen vanhempansa olivat kotoisin Italiasta. Keskikentällä pelannut Di Matteo edusti urallaan Schaffhausenia (1988–1991), Zürichia (1991–1992), Aarauta (1992–1993), Laziota (1993–1996) ja Chelseaa (1996–2002). Italian maajoukkueessa hän pelasi 34 ottelua ja teki kaksi maalia. Hän edusti maataan vuoden 1996 EM-kilpailuissa ja vuoden 1998 MM-kilpailuissa.

Loukkaantumiset pakottivat Di Matteon päättämään uransa vuonna 2002. Hän on omistamiensa ravintoloiden kautta edelleen vahvasti yhteydessä Lontooseen, jossa hän pelasi suuren osan urastaan.

 Meriitit pelaajana 

 Sveitsin mestaruus: 1993
 FA Cup (2): 1997, 2000
 Englannin liigacup: 1998
 Cup-voittajien cup: 1998
 UEFA Super Cup: 1998

 Ura valmentajana 

Heinäkuussa 2008 Di Matteo debytoi valmentajana, kun englantilainen Milton Keynes Dons FC palkkasi hänet päävalmentajakseen. Di Matteo appointed MK Dons boss Debyyttikaudellaan Di Matteo johdatti MK Donsin League Onessa hienosti kolmanneksi ja nousukarsintoihin. Tie ylemmälle sarjatasolle katkesi kuitenkin Scunthorpeen, joka voitti Donsin lopulta toisen osaottelun rangaistuspotkukilpailussa 7–6.

Heinäkuussa 2009 Di Matteo siirtyi Englannin mestaruussarjaan pudonneen West Bromwich Albionin päävalmentajaksi. Di Matteo coacht West Brom Di Matteon johdolla West Brom palasi kauden 2009/10 jälkeen takaisin Valioliigaan sijoituttuaan Mestaruussarjassa toiseksi. Syyskausi alkoi West Bromilta hienosti ja viiden kierroksen jälkeen heillä oli kasassa seitsemän pistettä, mikä oli seurahistorian paras aloitus liigassa. Di Matteo valittiinkin syyskuun kuukauden valmentajaksi. West Bromwich Albion's Peter Odemwingie & Roberto Di Matteo named Premier League Player & Manager of the Month for September Kauden vanhetessa seuran peliesitykset kuitenkin heikkenivät ja West Brom vajosi putoamiskamppailuun. Lopulta tappio Manchester Citylle oli liikaa ja Di Matteo sai potkut helmikuun alussa 2011. Di Matteo relieved of duties

Kesällä 2011 Di Matteosta tuli uuden Chelsea-valmentaja André Villas Boasin apulaisvalmentaja. Di Matteo och Villas-Boas – Chelseas nya tränarduo Maaliskuussa 2012 Villas-Boas sai potkut ja Di Matteosta tuli Chelsean päävalmentaja loppukauden ulottuvalla sopimuksella. Chelsea sack Villas-Boas Di Matteon johdolla Chelsea eteni Mestarien liigan loppuotteluun voittamalla välierässä FC Barcelonan. FA Cupin finaalissa Di Matteo johdatti Chelsean 2–1-voittoon Liverpoolista ja näin seura nappasi pokaalin kahden vuoden tauon jälkeen. Didier Drogba seals FA Cup final win for Chelsea against Liverpool Kauden huipentaneessa Mestarien liigan loppuottelussa Chelsea kaatoi saksalaisen Bayern Münchenin lukemin 1–2 rangaistuspotkujen jälkeen. Mestaruus oli Chelsealle seurahistorian ensimmäinen. Chelsea wins Champions League Kesäkuussa 2012 Chelsea teki Di Matteon kanssa kaksivuotisen jatkosopimuksen. Chelsea appoint Di Matteo on two-year deal Chelsean hävittyä 20. marraskuuta 2012 Mestarien liigan lohkovaiheen ottelussa Juventukselle 3–0 seura ilmoitti erottaneensa Di Matteon. Syyksi Chelsea ilmoitti viime aikojen suoritukset, jotka eivät seuran mukaan olleet tarpeeksi hyviä.Chelsea antoi potkut valmentajalleen. 

Lokakuussa 2014 Di Matteo palasi valmennustehtäviin Saksan Bundesliigassa pelaavam FC Schalken uutena päävalmentajana. S04: Das ist der neue Trainer Roberto Di Matteo  Italialaisen johdolla Schalke kamppaili europeleihin oikeuttavista sijoista Bundesliigassa, mutta peliesitykset olivat odotuksia heikompia. Kauden viimeisellä kierroksella Schalke hävisi sarjapaikastaan taistelleelle HSV:lle 2–0. Tappio pudotti Schalken kuudenneksi ja joukkue lunasti vain niukasti paikan Eurooppa-liigaan. Ottelun jälkeen seurajohto ilmoitti purkaneensa Di Matteon vuoteen 2017 ulottuneen sopimuksen. Schalke zieht Konsequenzen: di Matteo geht

Kesäkuussa 2016 Di Matteosta tuli Englannin Mestaruussarjaan pudonneen Aston Villan päävalmentaja.Roberto di Matteo appointed Aston Villa manager – Steve Clarke as assistant Villan kausi alkoi Di Matteon alaisuudessa heikosti ja joukkue voitti vain yhden pelaamistaan 11 ottelusta. Seurajohto antoi Di Matteolle potkut jo lokakuun alussa, kun hän oli valmentanut seuraa vain 124 päivää.Roberto di Matteo: Aston Villa sack manager 124 days after he takes charge

 Meriitit valmentajana 

 FA Cup: 2012
 UEFA Champions League: 2012

 Lähteet 

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1970 syntyneet
Luokka:Elävät henkilöt